open-index/open-wikipedia-markdown huggingface dataset:
Idrija

thumb|Poloha v Slovinsku

**Idrija** () je malé mesto v Slovinsku a obec s rovnakým názvom, známe svojou ťažbou ortute. Má rozlohu 293,7 km² a žije tu 11 990 obyvateľov.

V okolí mesta sa nachádzajú bane rudy cinabaritu, ktorý sa tu ťažil už v čase antického Grécka a Rímu. 

Spoločne so španielskym mestom Almadén je od roku 2012 zapísané na zozname svetového dedičstva UNESCO.

## Iné projekty

## Externé odkazy
* Oficiálna stránka

Kategória:Mestá v Slovinsku
Kategória:Lokality Svetového dedičstva v Slovinsku
Nikolaj Nikolajevič Rukavišnikov

**Nikolaj Nikolajevič Rukavišnikov** (; * 18. september 1932, Tomsk, Ruská SFSR, ZSSR – † 19. október 2002, Moskva, Rusko) bol sovietsky kozmonaut. Zúčastnil sa na misiách Sojuz 10, Sojuz 16 a Sojuz 33. Dve z týchto misií, Sojuz 10 a Sojuz 33 sa mali spojiť s vesmírnou stanicou typu Saľut, ale spojenie sa nepodarilo.

Kategória:Sovietski kozmonauti
Kategória:Apollo-Sojuz
Kategória:Hrdinovia Sovietskeho zväzu
Kategória:Osobnosti z Tomska
Kategória:Nositelia Radu Stará planina
Viktor Ivanovič Pacajev

**Viktor Ivanovič Pacajev** (; * 19. jún 1933, Akťubinsk, Kazašská ASSR, Ruská SFSR, ZSSR – † 29. jún 1971, Sojuz 11, kozmický priestor) bol sovietsky kozmonaut.

V roku 1971 sa zúčastnil letu kozmickej lode Sojuz 11. Posádka tejto lode uskutočnila prvý prechod do orbitálnej stanice Saľut 1. Spoločný let komplexu Saľut – Sojuz trval 23 dní. V. I. Pacajev zahynul pri pristávaní kozmickej lode, v dôsledku poruchy na hermetickom uzávere kabíny lode.

Kategória:Sovietski kozmonauti
Kategória:Hrdinovia Sovietskeho zväzu
Kategória:Obete kozmických katastrof
Vladislav Nikolajevič Volkov

**Vladislav Nikolajevič Volkov** (; * 23. november 1935, Moskva, Sovietsky zväz – † 29. jún 1971, Sojuz 11, kozmický priestor) bol sovietsky kozmonaut. V roku 1969 sa zúčastnil na lete kozmickej lode Sojuz 7 (skupinový let troch lodí), roku 1971 na prvom prechode z kozmickej lode Sojuz 11 do orbitálnej stanice Saľut 1. Zahynul pri pristávaní lode Sojuz 11 pre poruchu hermetizácie kabíny.

Kategória:Narodenia v 1935
Kategória:Úmrtia v 1971
Kategória:Sovietski kozmonauti
Kategória:Hrdinovia Sovietskeho zväzu
Kategória:Obete kozmických katastrof
Hidaka (provincia)

Provincia **Hidaka** () bola bývalá japonská provincia na ostrove Hokkaidó, ktorá existovala iba krátko. Jej rozloha zodpovedala súčasnej  podprefektúre Hidaka. 

Provincia vznikla 15. augusta 1869 zo 7 okresov. V roku 1872 pri sčítaní ľudu bola populácia provincie 6 574. V roku 1882 boli provincie na Hokkaidó zrušené.

## Okresy
*Saru (沙流郡)
*Niikappu (新冠郡)
*Šizunai (静内郡)
*Micuiši (三石郡)
*Urakawa (浦河郡)
*Samani (様似郡)
*Horoizumi (幌泉郡)

Kategória:Staré provincie v Japonsku
Sedačková lanovka Železná studienka – Koliba

náhľad|Pohľad zo sedačky lanovky smerom na Kamzík

**Sedačková lanovka Snežienka - Kamzík** je osobná visutá jednolanová dráha obežného systému s pevným uchytením dvojmiestnych sedačiek v Bratislavskom lesnom parku v treťom bratislavskom okrese v katastrálnom území mestskej časti Nové Mesto.

Vyrobila ju spoločnosť Transporta Chrudim, výrobný typ je SL-2. Jej ťažná vetva je pravá, pohon je umiestnený v dolnej stanici (stanica Železná studienka). Systém napínania je riešený závažím v hornej stanici (stanica Koliba). Napínací ťah je , čo zodpovedá sile 135,48 kN. Konštrukčná prepravná kapacita je 393 os/h, aktuálna prepravná kapacita 342 os/h. Dolná stanica je v nadmorskej výške , horná vo výške  Šikmá dĺžka lanovky je , vodorovná dĺžka , prevýšenie predstavuje  s priemerným sklonom trate 10°53′. Konštrukčná rýchlosť je /s, dopravná rýchlosť /s a maximálna dopravná rýchlosť /s, revízna rýchlosť a rýchlosť pri núdzovom pohone /s. 

Prvýkrát bola uvedená do prevádzky 11. júla 1972 o 14:30, pre verejnosť 12. júla od 10:00. Prevádzka bola ukončená pravdepodobne 26. februára 1989, od 7. augusta 2004 sa začala príprava rekonštrukcie, samotná rekonštrukcia trvala od marca 2005 do septembra 2005 a znovuotvorená bola 30. septembra 2005 o 10:30.

## Galéria

Súbor:Horná stanica Bratislava 8.jpg|Horná stanica v apríli 2022
Súbor:Lanovka koliba.jpg|Horná stanica Kamzík
Súbor:Lanovka zelezna.jpg|Dolná stanica Snežienka


## Iné projekty

## Externé odkazy

* Informácie na lanovky.sk

Kategória:Lanovky na Slovensku
Kategória:Bratislavský lesný park
Kategória:Doprava v Bratislave
Univers Zero

**Univers Zero** je belgická inštrumentálna skupina známa hraním temnej hudby ovplyvnenej komornou hudbou 20. storočia. V roku 1974 ju založil bubeník Daniel Denis a gitarista Roger Trigaux.

Štýlovo pohybujúca sa na  pomedzí avant - progresívneho rocku sedemdesiatych rokov a vplyvov pochádzajúcich z hudby Igora Stravinského či Bélu Bartóka. Spolu so skupinami ako Henry Cow (Spojené kráľovstvo), Samla Mammas Manna (Švédsko), Stormy Six (Taliansko) či Etron Fou Leloublan (Francúzsko) boli Univers Zero zakladajúcimi členmi hnutia *Rock in Oppositon*.

Tvorba skupiny je takmer čisto inštrumentálna, výstižne popísaná ako akási temná odnož komornej hudby. Na skorších albumoch je zvuk skupiny vymedzený silným akustickým základom, pre neskoršiu fázu tvorby je typická inklinácia i k elektronickej hudbe, ktorá sa stáva súčasťou akustického jadra skupiny.

Od roku 1977 po rok 1986 Univers Zero nahrali šesť albumov a v roku 1987 na obdobie zhruba desať rokov skupina pozastavila svoju činnosť. Svoju činnosť obnovuje koncom deväťdesiatych rokov, čoho výsledky sú i nové albumy vydávané postupne od roku 1999.

## Členovia skupiny
* Michel Berckmans - hoboj, klarinet
* Daniel Denis - bicie, perkusie
* Patrick Hanappier - husle, viola
* Guy Segers - basová gitara, spev
* Roger Trigaux - gitara, klavír, organ, harmónium

## Diskografia
* *[[1313 (album)|1313]]* (1977)
* *[[Heresie]]* (1979)
* *[[Ceux du Dehors]]* (1981)
* *[[Crawling Wind]]* EP (1983)
* *[[UZED]]* (1984)
* *[[Heatwave]]* (1986)
* *[[The Hard Quest]]* (1999)
* *[[Rhythmix]]* (2002)
* *[[Implosion]]* (2004)
* *[[Live (Univers Zero)|Live]]* (2006)
* *[[Relaps Archives 1984-1986]]* (2009)
* *[[Clivages]]* (2010)
* Phosphorescent Dreams (2014)

## Externé odkazy

* oficiálna stránka  


Kategória:Belgické rockové hudobné skupiny
Kategória:Progresívnorockové hudobné skupiny
Kategória:Hudobné skupiny z 1974
Zoznam filmových článkov/Y

Tento index bol automaticky vygenerovaný podľa tejto kategorizácie. Obsahuje **13** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ya
YaelYael GrobglasováYagoYahya Abdul-Mateen II

## ye
Yellow Submarine (film)

## yo
Yoda

## yv
Yves MontandYves RobertYves Rousset-RouardYves Saint Laurent (film)Yvette GuilbertováYvonne StrahovskiYvonne Vavrová

Kategória:Zoznamy filmových článkov
Jericho (seriál z roku 2006)

náhľad|Zničené mestá (označené <span style="color:red">●</span>) a nové sídla vlád (označené <span style="color:yellow">●</span>)
**Jericho** je americký dramatický seriál z produkcie CBS, ktorý mal premiéru 20. septembra 2006. Po odvysielaní prvej sezóny sa CBS rozhodla seriál pre nízku sledovanosť zrušiť, no po kampani fanúšikov, ktorí začali posielať na adresu televízie tony orieškov (udalosť, ktorá súvisí s obsahom deja jednej z epizód seriálu) CBS v júni 2007 oznámila, že sa rozhodla nakrútiť ďalších sedem epizód. Tieto epizódy neboli ovplyvnené štrajkom amerického cechu scenáristov. Druhá séria mala premiéru 12. februára 2008. 21. marca 2008 oznámila CBS opätovné zrušenie seriálu s tým, že nebude brániť jeho prípadnému pokračovaniu na inej televíznej stanici.

Jericho ukazuje, čo stane ak sa nad horizontom zjaví hríbovitý oblak, vytvorený atómovým výbuchom. Zobrazuje chaos, ktorý vypukne v uliciach tohto malého, pokojného Kansaského mestečka. Jeho obyvatelia sú úplne izolovaní od okolitého sveta a vôbec netušia či to bol možný atomový útok, alebo nehoda, či teroristický čin. Strach z nepoznaného preto ženie Jericho do sociálnych, psychologických a fyzických nepokojov. Mesto príde o elektrinu a o komunikáciu s vonkajším svetom. No v tomto kritickom čase, keď sa citlivejší ľudia stávajú paranoidnými, sa nájdu medzi nimi tí, ktorí v sebe nájdu vnútornú silu, o akej predtým ani netušili.

## Série a časti

### 1. séria (2006-2007)

### 2. séria (2008)

## Galéria

ASA-USA Jericho Map.svg|Národy v Jerichu po udalostiach v druhej sérii
Jerichoflag.png|Vlajka Allied States of America
Flag of the United States.svg|Vlajka Spojených štátov
Flag of Texas.svg|Vlajka Nezávislej republiky Texas


## Iné projekty

## Externé odkazy
* Oficiálna stránka ''Jericha''' na CBS 
* Oficiálna ''Jericho'' wiki  
* Epizódy ''Jericha'' 
* 
* 

Kategória:Televízne seriály USA
Kategória:Televízne seriály CBS
Kategória:Televízne seriály z roku 2006
Heresie

**Heresie** je druhý album Univers zero, typický svojou temnou náladou. Vyšiel v roku 1979. Originálne LP vyšlo v roku 1979na labely Daniel Denis v náklade päťsto kusov. Album Heresie vyšlo na CD v roku 1991 na americkom Cuneiform Records (Rune 29 CD)

## Skladby
# "La Faulx" (Daniel Denis) – 25:18
# "Jack The Ripper" (Denis - Trigaux) – 13:29
# "Vous Le Saurez En Temps Voulu" (Trigaux) – 12:56

## Obsadenie
* Michel Berckamns : hoboj, fagot
* Daniel Denis : bicie
* Patrick Hanappier : husle, viola 
* Guy Segers : basová gitara, spev
* Roger Trigaux : elektrická gitara, klavír, organ, harmónium

Kategória:Albumy Univers Zero
Kategória:Hudobné albumy z 1979
Crawling Wind

***Crawling Wind*** je EP skupiny Univers Zero je ich štvrtým počinom, ktorý pevne nasleduje hudobnú ideu skupiny. Jeho reedícia na CD z roku 2001 obsahuje i viacero raritných skladieb.

## Skladby albumu
# „Toujours plus á Lest“ (Denis)
# „Before the Heat“ (Kirk)
# „Central Belgium in the Dark“ (Univers Zero)
# „Influences“ (Kirk) live bonus track
# „Triomphe Des Mouches“ (Kirk/Denis) live bonus track
# „Comlainte“ (Denis) live bonus track 

## Nahrávanie albumu
* Daniel Denis – bicie nástroje, perkusie, hlas, harmónium, husle, klavír 
* Dirk Descheemaeker – klarinet, basový klarinet 
* Andy Kirk – harmónium, organ, hlas, klavír, syntetizátor, viola, music box, perkusie, radio 
* Guy Segers – basa, hlas, husle, "neviditeľná reč", "flies talk"
* Alan Ward – husle
;skladba č. 5:
* Daniel Denis – bicie nástroje
* Dirk Descheemaeker – klarinet, casto
* Christian Genet – basa
* André Mergenthaler – čelo
* Jean-Luc Plouvier – klávesy
;skladba č. 6:
* Michel Berckmans – hoboj, bassoon
* Daniel Denis – harmónium
* Patrick Hanappier – viola
* Guy Segers – perkusie
* Roger Trigaux – gitara

## Referencie

Kategória:EP skupiny Univers Zero
Kategória:EP z 1983
UZED

Album **Uzed** belgických Univers zero bol ich piatym albumom vydaným v roku 1984. V obsadení skupiny nastala zásadná zmena v odchode Andyho Kirka, silného spoluautora z predchádzajúcich albumov. 

## Skladby albumu
# Présege
# L´Etrange Mixture Du Docteur Schwartz
# Célesta
# Parade
# Emmanations

* 1984 Daniel Denis
* 1988 Cuneiform Records (Rune 15 CD)

Kategória:Albumy Univers Zero
Kategória:Hudobné albumy z 1984
Heatwave (album)

***Heatwave*** je piaty album belgickej skupiny Univers zero. Vyšiel v roku 1986 a svojim hudobným štýlom nadväzoval na vplyvy Stredného východu, ktoré sa začali prejavovať už pri ich predošlom projekte *[[UZED]]*. Inštrumentálne sú nahrávky albumu *Heatwave* oproti predošlej tvorbe viacej elektronické. Album bol nahraný a zmixovaný Didierom de Roosom v brusleskom Daylight Studiu.

Album je neobvyklý aj tým, že sa na ňom nedominujú len kompozície od lídra Univers Zero a hráča na bicie nástroje, Daniela Denisa. Autorským lídrom nahrávania sa v tomto prípade stal hráč na klávesové nástroje, Andy Kirk, ktorý je aj autorom hlavnej skladby projektu, dvadsať minútovej suity „The Funeral Plain“. Je to druhá najdlhšia pieseň skupiny. Najdlhšou je skladba „La Faulx“, ktorá sa nachádza na ich albume *[[Heresie]]*.

Po albume *Heatwave* si skupina Univers zero dala v nahrávaní dlhšiu prestávku a svoj ďalší projekt, *[[The Hard Quest]]*, vydala až v roku 1999. 

## Skladby albumu
# Heatwave (Kirk)  –  8:37
# Chinavox (Denis)  –   4:53
# Bruit Dans Les Murs (Denis)  –  8:27
# The Funeral Plain (Kirk)   –  20:22

## Nahrávanie albumu
* Michael Delory - elektrická gitara
* Daniel Denis - bicie nástroje, perkusie, spev
* Dirk Descheemaeker - klarinet, bass klarinet, soprán saxofón
* Christian Genet - basová gitara, nailskake
* Patrick Hanappier - husle, viola
* Andy Kirk - klavír, syntetizátor, spev
* Jean-Luc Plouvier - klavír, syntetizátor, spev

Kategória:Albumy Univers Zero
Kategória:Hudobné albumy z 1986
Jesenice (Slovinsko)

thumb|Jesenice
vpravo|náhľad|Poloha

**Jesenice** () je mesto a obec v Slovinsku pri hraniciach s Rakúskom. Je známe najväčšou slovinskou oceliarskou spoločnosťou a hokejovým klubom HK Acroni Jesenice. Názov pochádza zo slova jaseň. História je poznamenaná oceliarstvom a metalurgiou, čo boli hlavné odvetvia hospodárstva mesta.

Má rozlohu 75,8 km² a žije tu 21 620 obyvateľov.

## Iné projekty

## Externé odkazy
* Oficiálna stránka


Kategória:Mestá v Slovinsku
Sovetskaja Ukraina

**Sovetskaja Ukraina** (rus.: *Советская Украина*) bola bojová loď ZSSR triedy Sovetskij Sojuz. Kýl bol založený v roku 1938 v Mykolajivských lodeniciach v Mykolajive (prístav v Čiernom mori). Keď nacistické Nemecko obsadilo prístav a lodenice (18. augusta, 1941), bola loď skompletovaná len po hlavnú palubu. Plavidlo bolo len nepatrne poškodené sovietskou armádou. Chýbali všetky plány lode a nebolo plánované pokračovať v práci na lodi. Naopak, niektoré časti pancierovania a sekundárne zbrane boli použité pri vyzbrojení Sevastopoľu. V roku 1943 stavba lode pokračovala s malou prioritou a keď Wehrmacht opúšťal lodenice i samotný Mykolajiv, bola v marci 1944 *Sovetskaja Ukraina* zničená (nie kompletne) výbušninami.

## Zdroj

Kategória:Trieda Sovetskij Sojuz
D’oh!

**D’oh!** je známy výkrik Homera Simpsona zo seriálu Simpsonovci. V roku 2001 bolo toto slovo oficiálne zahrnuté do anglického jazyka, a to v „The Oxford English Dictionary“.

Slovo vyjadruje frustráciu pri zistení, že sa niečo nepodarilo, alebo nejde podľa plánu, prípadne že ste práve povedali, či urobili niečo hlúpe.

## Externé odkazy
* Kompletný zoznam výrokov "D’oh"  
* D’oh! je zahrnutý do Oxford English Dictionary 
* Homer Simpson vyslovuje "D’oh!" 32 krát (zvukový WAV súbor)

Kategória:Simpsonovci
Kategória:Anglické výrazy
Jericho

**Jericho** (príd. meno znie *jerišský* alebo *jerichovský* ; hebrejsky: יְרִיחוֹ - Jericho, arabsky: أريحا - Aríhá, grécky: Ἱεριχώ - Ierichó) je mesto na západnom brehu Jordánu, severovýchodne od Jeruzalema.

Jericho je považované za jedno z najdlhšie kontinuálne osídlených miest na svete. Prvé osídlenie (osada Tall as-Sultán) je datované pred rokom 9000 pred Kr. Výskum v oblasti začal Charles Warren už v roku 1868 a najrozsiahlejšie práce s použitím moderných postupov sa realizovali v rokoch 1952 až 1958 pod vedením Kathleen Kenyonovej.

## Najstaršie osídlenie
Najstaršia osada sa nachádzala v dnešnej lokalite Tall as-Sultán (Tell es-Sultán, doslova: Sultánov kopec), v centre súčasného mesta. Slovo *tall* (po slovensky tell) v arabčine znamená mohylu a v archeologickej terminológii predstavuje umelo vytvorené návršie, ktoré vzniklo postupným vrstvením osídlení nad sebou. Takéto návršia sú typické pre Blízky východ a Anatóliu. 

Prvé osídlenie z obdobia okolo roku 9000 pred Kr. sa nazýva natufská kultúra podľa vádí Natuf. V tomto období, nazývanom aj epipaleolit (neskorý paleolit), sa objavujú prvé kamenné stavby. V období medzi rokmi 8350 pred Kr. až 7370 pred Kr. (neolit A) tu bola kamenným múrom ohradená osada s rozlohou až 40&nbsp;000 m2 s niekoľkými vežami (najvyššia z nich bola Jerišská veža), ktoré sú zrejme najstaršími mestskými hradbami na svete. V meste stáli domy so stenami z mazanice a obyvatelia lovili zver a pestovali pšenicu, jačmeň a strukoviny.

V období neolitu B, približne medzi rokmi 7220 pred Kr. až 5850 pred Kr., sa objavujú prvé pravouhlé domy, s niekoľkými miestnosťami usporiadanými okolo dvora. Vznikol takzvaný kult lebiek, charakteristický uchovávaním lebiek, oddelených od tela zomretých, pochovaných pod podlahy domov. Pravdepodobne v tomto období došlo aj k domestikácii ovce.

## Bronzová doba
V bronzovej dobe sa Jericho stalo jedným z najvýznamnejších miest v oblasti Syropalestíny. Najväčší rozkvet dosiahlo medzi rokmi 1700 až 1550 pred Kr., ktorý ukončilo zemetrasenie alebo dobytie. 

## Novodobé dejiny
Súčasné mesto sa až do roku 1967 nachádzalo na území Jordánska, no počas Šesťdňovej vojny bol celý Západný breh Jordánu dobytý izraelskou armádou. V roku 1994 bolo Jericho ako jedno z prvých miest odovzdané palestínskej správe, no už v roku 2001 došlo k jeho opätovnému obsadeniu Izraelčanmi počas tzv. Druhej intifády.

## Partnerské mestá
*  Pisa, Taliansko
*  Lyon, Francúzsko
*  Calipatria, Kalifornia, Spojené štáty americké

## Referencie

## Iné projekty
 

## Externé odkazy
* Oficiálne stránky 

## Zdroj
* 

Kategória:Mestá na Palestínskych autonómnych územiach
Kategória:Biblické miesta
Ceux du Dehors

**Ceux du Dehors** je tretí album Univers zero vydaný v roku 1981 je prvým albumom realizovaným po odchode jedného zo zakladajúcich členov gitaristu Rogera Trigauxa, ktorý si založil vlastné zoskupenie Present. Jeho miesto zaujíma taktiež vynikajúci autor a hráč na piano, organ a harmonium Andy Kirk. 

## Skladby
# "Dense"
# "La Corne Du Bois Des Pendus"
# "Bonjour Chez Vous"
# "Combat"
# "La Musique D´Erich Zann"
# "Le Tete DU Corbeau"
# "Triomphe Des Mouches" (bonus track)

* 1981 Daniel Denis
* 1992 Cuneiform Records (Rune 39 CD)

Kategória:Albumy Univers Zero
Kategória:Hudobné albumy z 1981
Športová hala v Žiline

[náhľad|Priznanie oblúkových väzníkov do [exteriéru.]]
náhľad|Začlenenie Športovej haly do prostredia.
náhľad|Elegantný tvar Športovej haly - guľový vrchlík.

**Športová hala v Žiline** je viacúčelová hala v Žiline, ktoré je určená predovšetkým na športové podujatia, je začlenená do organizmu mesta v polohe, ktorá je adekvátna jej významu a poslaniu. 

## Základné informácie
* *Generálny projektant:* Športprojekta Bratislava, ateliér 22, Žilina
* *Autor:* Ing. arch. Ľudovít Kupkovič, Ing. Andrej Bašista, CSc.
* *Výstavba:* 19801986
* *Lokalita:* Vysokoškolákov 6, Žilina

## Urbanistické riešenie
Urbanistické riešenie objektu rešpektuje trasovanie hlavných mestských komunikácií a vďaka dobrému vizuálnemu signálu lokalizovania sa hala stala významným mestotvorným prvkom. Umiestnená je v blízkosti kultúrno-spoločenského a administratívneho centra mesta s minimálnymi vzdialenosťami peších ťahov so sídliskami, s centrom mesta, historickým jadrom a rekreačnou zónou so športovým areálom Žiliny. Územie má nepravidelný pôdorys, ktorý je ohraničený výraznou dopravnou komunikáciou, mestským parkom a lesoparkom.

## Architektonické riešenie
Autori si zvolili pre koncepciu haly u nás neobvyklý tvar, ktorým však vyriešili otázku opláštenia a zastrešenia. Stavba má kruhový pôdorys o priemere 105 m, nad ktorým sa vypína do výšky 18,5 m guľový vrchlík budovy. Jeho základnú nosnú konštrukciu tvorí 44 drevených lepených plnostenných oblúkových väzníkov šírky 23 cm s premenlivou výškou od 80 do 180 cm. Strešný plášť tvoria atypické sendvičové drevené panely a krytina z medeného plechu. Architektonický účinok tvaroslovia pôsobí ucelene, elegantne a mäkko. Prispieva k tomu aj priznanie nosných elementov vybiehajúcich do exteriéru. Prstenec okien vložených po celom obvode vyrovnane rozptyľuje denné svetlo a nedovoľuje priame oslnenie hracej plochy.
V kontraste s nenápadnou vonkajšou formou je vnútorný priestor prekvapujúco rozsiahly a pôsobivý. V interiéri nechávajú autori plne vyznieť drevenú konštrukciu, čím dosahujú účinný výtvarný efekt.

V roku 2009 sa začalo s demoláciou haly, ktorá predchádza komplexnej rekonštrukcii celej haly spolu s okolím. 

## Kapacity haly
Základné divácke kapacity sú dané stabilnými sedadlami pre 2 000 divákov a vstupnými tribúnami pre 1 200 divákov. Voľnými sedadlami na hracej ploche je možné zvýšiť celkovú kapacitu na 6 000 sediacich návštevníkov.

## Ocenenie
* Cena Dušana Jurkoviča za rok 1986 pri ocenení sa vyzdvihla predovšetkým vysoká kvalita a účelnosť haly, jej neobvyklé, efektné a efektívne zastrešenie.

## Literatúra
* Časopis Projekt, 1/293/86, strana 4-7
* Časopis Projekt, 2-3/314-315/88, strana 27

## Iné projekty

Kategória:Stavby v Žiline
Kategória:Športové haly na Slovensku
Kategória:Architektúra z 1986
Kategória:Šport v Žiline
Kategória:Diela ocenené Cenou Dušana Jurkoviča
Zoznam politických článkov/Y

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## yo
Yoweri Museveni

Kategória:Zoznamy politických článkov
Poets of the Fall

**Poets of the Fall** je nezávislá fínska rocková skupina, založená v roku 2003. Skupinu založili Marko Saaresto a Olli Tukiainen. 

## História
Popularita kapely začala vydaním singlu „Late Goodbye“, ktorý prvýkrát odznel v počítačovej hre *[[Max Payne 2]]* od Remedy v záverečných titulkoch. Skladba neunikla pozornosti publika a po krátkej dobe bol uvedený druhý singel, „Lift“, ktorý sa objavil v benchmarkovom programe 3DMark 05 spoločnosti Futuremark, ktorá je v úzkom spojení s Remedy.

Po týchto dvoch singloch sa devätnásteho januára 2005 na svetlo sveta dostal prvý album, *[[Signs of Life]]*. Počet predobjednávok prevýšil všetky očakávania a už tri mesiace po vydaní, 26. apríla 2005 sa stal platinovým.

Rok po vydaní *[[Signs Of Life]]* bol vydaný druhý album *[[Carnival of Rust]]*. Predchádzali mu tri single, „Carnival of Rust“, „Sorry Go 'Round“ a „Locking up the Sun“.

V súčasnosti je skupina na koncertnom turné k jej najnovšiemu albumu *[[Revolution Roulette]]*, ktorý vyšiel 26. marca 2008. V priebehu prvého týždňa sa dostal na prvé miesto oficálneho fínskeho rebríčku predajnosti albumov. Tatktiež v dnešných dňoch kapela pracuje na prvom videoklipe k novému albumu ku skladbe „Diamonds for Tears“.

## Členovia kapely
* Marko „Mark“ Saaresto, (spev / gitara)
* Olli Tukiainen (gitara)
* Markus „Captain“ Kaarlonen (producent / klávesy)

## Diskografia
### Albumy
* *[[Signs of Life]]* - 19. január 2005
* *[[Carnival of Rust]]* - 12. apríl 2006
* *[[Revolution Roulette]]* - 26. marec 2008
* *[[Twilight Theater]]* - 17. marec 2010
* *Temple of Thought* - 2012
* *Jealous Gods* - 2014
* *Clearview* - 2016
* *Ultraviolet* - 2018

### Single

## Iné projekty


Kategória:Fínske hudobné skupiny
Kategória:Hudobné skupiny z 2003
Kategória:Trojice v hudbe
G7es

**G7es**, alebo **Zaunkönig** (wren) T-5 bolo samonavádzajúce torpédo, používané nemeckými ponorkami počas 2. svetovej vojny. 

Toto torpédo reagovalo na hluk lodných skrutiek a hľadalo si cieľ. V hlavici malo zariadenie, ktoré reagovalo na zdroj hluku a navádzalo torpédo. To znamená, že po odpálení si samo našlo cieľ. Skonštruované bolo pre Kriegsmarine v roku 1943. Nasadené do bojov od augusta 1943. Predstavovalo prevrat v technike námorných bojov. Ponorka, ktorá ho odpálila musela ale okamžite vypnúť motory alebo sa ponoriť aby nebola sama napadnutá.

Kategória:Torpéda
Kvetná dolina

right|thumb|Kostol Nanebovzatia Panny Márie a budova spoločnosti Dell.
right|thumb|Vazovova ulica
right|thumb|Karadžičova ulica
right|thumb|Štefánikova ulica
right|thumb|Štefanovičova ulica

**Kvetná dolina** (administratívne pred 1848 ako aj dočasne 1920; neadministratívne 1924 – 1929 *Kvetné údolie*; 1929 - 1931 *Blumentál*; od roku 1931 *Kvetná dolina*; po 2. svetovej vojne ľudovo *Blumentál*; nem. *Blumenthal*; maď. *Virágvölgy*) resp. **Nové Mesto** (administratívne 1848-1930 [s prestávkou 1920]; nem. *Neustadt*, maď. *Ujváros*; v nemčine a maďarčine od 1920 - 1930 *Blumenthal* a *Virágvölgy*) bola od 18. storočia do prvej polovice 20. storočia časť Bratislavy (1848 - 1930 5. obvod/okres). Táto historická časť s menom Nové Mesto nie je zhodná s dnešným bratislavským Novým Mestom, ktoré sa nachádza severovýchodnejšie.

## Dejiny
Kvetná dolina vznikla na mieste dnešnej Vazovovej ulice pravdepodobne začiatkom 18. storočia a potom sa rozširovala. Vzhľadom na nedostatok prameňov jej presný vznik nie je istý. V druhej polovici 18. storočia sa toto vonkajšie predmestie Bratislavy rozkladalo severovýchodne od predmestských palisád. Presnejšie severovýchodne od dnešnej Hlbokej cesty, Hodžovho námestia, Vysokej ulice, ulice 29. augusta vrátane Mlynských nív, ale okrem mestskej časti Trnávka. Koncom 19. storočia sa Kvetná dolina v dôsledky absencie domov v severnejšej oblasti končila v oblasti dnešného Račianskeho mýta a Trnavského mýta. Kvetná dolina sa označovala aj ako Nové Mesto. Tento názov do 18. storočia označoval iné, južnejšie územie a neskôr dlhší čas Kvetnú dolinu spolu s okolitými novými časťami mesta.

Ako administratívna jednotka sa Kvetná dolina výslovne spomína prvýkrát v roku 1840. Bratislava sa vtedy delila na tri časti: vnútorné mesto, vnútorné predmestia a vonkajšie predmestia Blumenthal. V roku 1848 v rámci nového členenia Bratislavy na päť častí tvorili vonkajšie predmestia  samostatnú časť. Časť Blumenthal bola premenovaná na Neustadt. Po prvej svetovej vojne bola časť Neustadt premenovaná na Kvetnú dolinu. O niekoľko mesiacov neskôr bola Kvetná dolina premenovaná na Nové mesto. V nemčine sa v tom čase pre túto časť používalo meno Blumenthal. V roku 1930 bola Bratislava rozdelená na deväť okresov a historická administratívna časť Nové mesto zanikla. Ďalšia časť Bratislavy s rovnakým názvom Nové mesto vznikla v roku 1949 ako IV. obvod Bratislava-Nové mesto. Tento sa nachádzal severne od historickej časti Nové Mesto existujúcej do roku 1930.

Dominantou centra tejto historickej časti Bratislavy bol Kostol Nanebovzatia Panny Márie. V rokoch 1930 – 31 vystavali v miestach historického centra obytný a obchodný komplex Avion, pred ktorým bola do vybudovania autobusovej stanice Mlynské nivy stanica diaľkových autobusových liniek.

## Ulice a námestia

## Zdroje
* Tivadar Ortvay: *Ulice a námestia Bratislavy - Nové Mesto*, Albert Marenčin - Vydavateľstvo PT, 2007, 176 s. ISBN 8089218547

## Iné projekty

Kategória:Geografia Bratislavy
Kategória:Dejiny Bratislavy
Kategória:Historické obvody Bratislavy
Kostol Nanebovzatia Panny Márie (Blumentálsky)

**Kostol Nanebovzatia Panny Márie** alebo **Blumentálsky kostol** je eklektický kostol v bratislavskej mestskej časti Staré Mesto na rohu medzi Floriánskym námestím a Blumentálskou ulicou. Postavený bol v rokoch 18851888. 

Pomenovaný je podľa bývalej štvrte Bratislavy Kvetná dolina, ktorej názov je odvodený z nemeckého slova (*Blumenthal*).

## Galéria

Bratislava - Blumenthaler Kirche.JPG|Juhozápadný pohľad
Blumental002.jpg|Veža
Blumental003.jpg|Hlavný portál
Blumental005.jpg|Detail na západnej fasáde
Blumental004.jpg|Ukrižovaný, dielo Jána Fadrusza z roku 1892
Blumental007.jpg|Pohľad do hlavnej lode
Blumental008.jpg|Hlavný oltár
Blumental009.jpg|Busta farára Jozefa Poecka v predsieni kostola. Dielo sochára Viktora Tilgnera


## Dopravné spojenie

## Referencie

## Iné projekty

Nanebovzatie Panny Márie
Kategória:Eklektické stavby na Slovensku
Bratislava
Kategória:Architektúra z 1888
Alexej Stanislavovič Jelisejev

**Alexej Stanislavovič Jelisejev** (; * 13. júl 1934, Žizdra) je bývalý sovietsky kozmonaut. 

## Životopis
Po ukončení 10. triedy sa prihlásil na Baumannovu vysokú technickú školu. Matka bola chemička, stala sa doktorkou vied a k učeniu ho cieľavedomo viedla. Na vysokej škole sa venoval hlavne teórii automatického riadenia a potom rozvoju kozmickej techniky. Získal titul majster športu, bol šampiónom ZSSR v šerme. Zaujímal sa o maliarstvo a rád navštevoval výstavy.

Medzi kozmonautov sa dostal neskoro, ale veľmi rýchlo zvládol prípravné etapy a na začiatku roku 1969 už odštartoval z Bajkonuru v lodi Sojuz 5 na obežnú dráhu Zeme. Partnermi mu boli kozmonauti Volynov a Chrunov. Na obežnej dráhe prešli do lode Sojuz 4 (prvý prestup posádok vo vesmíre na svete) a s ňou sa vrátil na Zem. Ešte v tom istom roku štartoval do vesmíru po druhýkrát, bolo to v Sojuze 8 so Šatalovom, na obežnej dráhe leteli spoločne so Sojuzom 6 a Sojuzom 7 (prvý hromadný let troch kozmických lodí). A za necelé dva roky bol v Sojuze 10 so Šatalovom a Rukavišnikovom, pripojili sa k novej orbitálnej stanici Saľut 1. Pri všetkých letoch bol vo funkcii palubného inžiniera-technika. Neskôr sa stal doktorom technických vied, bol riaditeľom programu Sojuz-Apollo za sovietsku stranu. V roku 2007 sa zúčastnil XX. Medzinárodného planetárneho kongresu v Škótsku.

## Lety do vesmíru
* Sojuz 4, 14. január 1969 - 17. január 1969, skupinový let s loďou Sojuz 5, posádka: Šatalov, Chrunov, Jelisejev - poslední dvaja prestúpili z lode Sojuz 5
* Sojuz 8, 13. október 1969 - 18. október 1969, posádka Šatalov, Jelisejev
* Sojuz 10, 23. apríl 1971 - 25. apríl 1971, posádka Šatalov, Jelisejev, Rukavišnikov

## Referencie

## Iné projekty

## Externé odkazy
* Alexej Jelisejev na webu Kosmo
* Alexej Jelisejev na webu SPACE 40
* Osobní stránka na webu MEK

## Zdroj

Kategória:Sovietski kozmonauti
Kategória:Hrdinovia Sovietskeho zväzu
American wire gauge

**American wire gauge** (**AWG** - *americká káblová miera*) je štandardom prierezu neželezných vodičov a káblov používaných v elektropriemysle a v elektronike. Používa sa hlavne v USA a Kanade, ale používajú ho aj ázijskí výrobcovia vodičov a káblov. V Európe sa používa metrický systém podľa IEC 60228.

Vyššie číslo AWG znamená menší priemer vodiča. Takéto označovanie súvisí s výrobou vodiča - postupným tvarovaním. Vodič sa vyrába preťahovaním, alebo valcovaním zo základnej tyče. Každá tvarovacia operácia znamená tenší vodič. Číslo AWG je teda úmerné počtu tvarovacích operácií.

## Vzorec
Podľa definície AWG číslo&nbsp;36 má priemer 0.005&nbsp;palca&nbsp;(inch), a AWG číslo&nbsp;0000 má priemer 0.46&nbsp;palca. Pomer medzi týmito dvoma veľkosťami je&nbsp;92, a medzi nimi je 38&nbsp;veľkostí, s ekvivalentným pomerom medzi každými susediacimi pármi veľkostí (40&nbsp;rôznych veľkostí zodpovedá 39&nbsp;veľkostiam). (Veľkosti s viacerými nulami sa sa označujú aj počtom núl&nbsp;00000&nbsp;=&nbsp;5/0). Potom priemer&nbsp;*n*&nbsp;AWG drôtu je:
:
d_n = 0.005~\mathrm{inch} \times 92 ^ \frac{36-n}{39}

a jeho prierez v palcoch (inch) je:
:
A_n = \frac{\pi}{4} d_n^2 = 0.000019635~\mathrm{inch}^2 \times 92 ^ \frac{36-n}{19.5}
.
Pre *m*/0 AWG, použi *n* = −(*m*−1) vo vzorci. Napr. pre č. 0000 alebo 4/0, použi n = −3.

Pomer priemerov medzi susediacimi veľkosťami je 39-ta odmocnina z 92, alebo približne 1,122932197. Pomer priemerov s rozdielom AWG čísla 6 (napríklad 12 a 18) je potom 1,1229 na 6 = 2,005. S presnosťou lepšou ako jedno percento, teda dvojnásobnému priemeru zodpovedá drôt s číslom o 6 menším (napríklad 18AWG a 12AWG) a dvojnásobnému prierezu drôt s číslom o 3 menším, lebo 6 = 3 × 2 (dva káble 18AWG majú prierez ako jeden 15AWG ). Pretože odpor závisí priamo úmerne od dĺžky a nepriamo úmerne od prierezu bude mať drôt 15AWG rovnaký odpor ako dvojnásobne dlhý drôt 12AWG. Pretože vodivosť hliníka je 61% vodivosti medi bude mať hliníkový drôt odpor skoro presne taký ako o 2 AWG čísla vyšší medený, pretože pomer prierezov je 62,9% (napr. 20AWG Al a 22AWG Cu).

## Tabuľka AWG a korešpondujúce veľkosti
Tabuľka ukazuje vzťah AWG, priemeru, prierezu, odporu pre jednojadrové medené vodiče a ich prúdovú zaťažiteľnosť.

(*)s izoláciou

Stĺpec "približný ekvivalent prameňa metricky" zobrazuje počet vodičov prameňa / priemery vodičov z ktorých sa prameň skladá. Ak kábel je medzi dvoma hodnotami je pri ňom znak .
V severoamerickom elektropriemysle sa vodiče väčšie ako 4/0 AWG štandardne udávajú v plošnej miere (kcmil), kde 1 kcmil = 0.5067 mm² (mil, je jednotka dĺžky zodpovedajúca 0.001 palca (inch) - čiže "milli-inch"). 

Mimo Severnej Ameriky, sa vodiče používané v elektropriemysle zvyčajne udávajú ako prierez (plocha) v mm². Toto je definované v norme IEC 60228.

S označovaním AWG v zmysle prierez elektrického vodiča sa u nás môžeme stretnúť aj vo výpočtovej technike.

## Pozri aj
* Prierezy vodičov podľa IEC 60228
Conductors of insulated cables
* Jednotky SI
* Prepočet priemeru vodiča z AWG na milimetre štvorcové

## Zdroje
* 
* ICS 29.060.20 Elektrické káble IEC 60228 Conductors of insulated cables

Kategória:Metrológia
Šinigami

**Šinigami** (jap. 死神; znamená: *Boh smrti* alebo *Anjel smrti*) je v japonskej kultúre označenie pre personifikáciu smrti (v západnej kultúre to znamená *zubatá*).

## Šinigami v náboženstve
Je to označenie bohov, ktorí majú do činenia so smrťou. Ich úlohou je priviesť do sveta mŕtvych duše, ktoré sú ešte zviazané so svetom živých. Pritom sa musí brať na vedomie, že japonský výraz *Kami* treba chápať odlišne ako pojem *[[boh]]* v západnej kultúre. Preto sa pre šinigami hodí pomenovanie Boh smrti či Duch smrti. Šinigami sa nechápe ako všemohúci.

## Šinigami v kultúre
### Priame šinigami
V japonskej populárnej kultúre vystupujú Šinigami predovšetkým ako postavy v anime a mangách. Objavujú sa v nasledujúcich dielach:
* *[[Bleach (manga)|Bleach]]*
* *[[Death Note]]*
* *[[Fullmoon vo Sagašite]]*
* *[[Ge Ge Ge no Kitaro]]*
* *[[It's a Wonderful World]]*
* *[[Jami no Macuei]]*
* *[[Jú Jú Hakušo]]*
* *[[Kappa no Sanpei]]*
* *[[Kuroshitsuji]]*
* *[[Murder Princess]]*
* *[[Naruto]]*
* *[[Omiši Magical Theater: Risky Safety]]*
* *[[Princezná Mononoke]]*
* *[[Rozen Maiden]]*
* *[[Šin Megami Tensei]]* hry
* *[[Šinigami no Ballad]]*
* *[[Zombie-Loan]]*

### Nepriame šinigami
Postavy spájané so smrťou sú tiež bežne prezývané *šinigami* v nasledujúcich dielach:
* *[[Castlevania]]* (video hry) - postava *Akumajó Dracula*
* *[[Gundam]]* - najmenej tri postavy tu majú prezývku šinigami: *Kyral Mekirel* (G Gundam), *Duo Maxwell* (Gundam Wing), *Terry Sanders Jr.* (Mobile Suit Gundam: The 8th MS Team)
* *[[Hellsing]]* (manga) - postava *Walter Dornez*
* *[[Zombie Powder]]* (manga) - postava *Gamma Akutabi*, prezývaný *čierno vyzbrojený šinigami* (týka sa to čierneho brnenia, ktoré má transplantované na jednej ruke)

## Externé odkazy
* Shinigami - Aneb bohové mrtvých...  
* Všetko o Shinigami - Boh smrti 
* From Japan: "Grim Reaper" Boom in Novels & Manga  

Kategória:Manga a anime
Kategória:Božské, duchovné a mýtické bytosti
Kategória:Japonská mytológia
Kategória:Božstvá smrti
Georgij Michajlovič Grečko

**Georgij Michajlovič Grečko** (; * 25. máj 1931, Leningrad – † 8. apríl 2017, Moskva) bol sovietsky kozmonaut, ktorý sa zúčastnil viacerých vesmírnych letov a dlhodobých pobytov na staniciach Saľut 4, Saľut 6 a Saľut 7.

## Život
### Mladosť a výcvik
V čase vojny ho rodičia poslali k babičke do Černigova. Postupne absolvoval rôzne školy cez strednú až k fakulte mechaniky a začal pracovať v konštrukčnej kancelárii Sergeja Pavloviča Koroľova. Ten ho odporučil na výcvik kozmonautov a v roku 1966 sa medzi nich dostal. Hneď na začiatku výcviku sa však zranil a tak sa ďalej venoval hlavne štúdiu. Obhájil diplomovú prácu s témou cesty na Mesiac a po uzdravení a lekárskych testoch sa do výcviku vrátil. Bol určený za náhradníka letu Sojuzu 9 v roku 1970. V roku 1975 už do vesmíru letel.

### Lety do vesmíru
Prvý let na Sojuze 17 absolvoval s kozmonautom Gubarevom na stanicu Saľut 4. Štartovali z Bajkonuru. NA orbite strávili mesiac.

O dva roky neskôr letel na Sojuze 26 s Romanenkom na orbitálnu stanicu Saľut 6. Tam sa okrem iných stretli s česko-slovenským kozmonautom Vladimírom Remekom. Grečko sa na Zem vrátil v lodi Sojuz 27 po troch mesiacoch strávených vo vesmíre, čo bol vtedy svetový rekord.

O osem rokov neskôr letel na osem dní so Sojuzom T-14 na stanicu Saľut 7. 

* Sojuz 17,(10. január 1975 – 9. február 1975)
* Sojuz 26, Sojuz 27 (10. december 1977 – 16. marec 1978)
* Sojuz T-14 (17. september 1985 – 25. september 1985)

### Po letoch
V rámci výcviku sa zúčastnil niekoľkých expedícií do Pamíru a na Sibír, pretože tam získané znalosti boli využité pri snímkovaní zadaných oblastí z vesmíru a ďalším výskumným úlohám. V roku 1978 bol pozvaný aj do Česko-Slovenska, kde o. i. 27. apríla získal Zlatú hviezdu hrdinu ČSSR. Bol dvojníkom pre sovietsko-indickú posádku. V roku 1984 obhájil dizertáciu o optických výskumoch zemskej atmosféry a získal titul doktora fyzikálno-matematických vied. Bol ženatý a mal dve deti. Zomrel vo veku 85 rokov dňa 8. apríla 2017 v Moskve. 

## Zdroje
### Literatúra
* 

* 

## Externé odkazy
* Biografia v Malej encyklopédii kozmonautiky 
* Biografia na stránkach Space40 

Kategória:Narodenia v 1931
Kategória:Sovietski kozmonauti
Kategória:Ruskí kozmonauti
Kategória:Hrdinovia Sovietskeho zväzu
Kategória:Osobnosti na česko-slovenských poštových známkach
Trbovlje

thumb|Poloha mesta
thumb|Trbovlje

**Trbovlje** je mesto v Slovinsku zhruba v strede krajiny pomerne blízko Ľubľany. Má rozlohu  a žije tu 18 248 obyvateľov.

Mesto je známe hlavne vďaka svojim zásobám uhlia. Miestna uhoľná elektráreň má najvyšší komín v Európe, vysoký 360 metrov. Nachádza sa tu aj cementáreň, mestom neprechádzajú žiadne hlavné ťahy.

## Partnerské mestá
*  Sallaumines, Francúzsko

## Iné projekty

Kategória:Mestá v Slovinsku
Van Gogh Museum

**Van Gogh Museum** (doslova "Van Goghovo múzeum") je holandské múzeum vystavujúce obrazy maliara Vincenta van Gogha a jeho súčasníkov. Nachádza sa na námestí Museumplein v Amsterdame.

## Zbierka
Múzeum má viac ako 200 obrazov Vincenta van Gogha zo všetkých období a 400 kresieb. Medzi hlavné vystavené diela patria *Jedáci zemiakov*, *Vincentova spálna v Arles* a verzie *Slnečnic*. Múzeum tiež uchováva väčšinu listov Vincenta van Gogha. Zbierka sa neustále rozširuje a dnes sú v nej zastúpení svojimi dielami Alma-Tadema, Bernard, Boulanger, Breton, Caillebotte, Courbet, Couture, Daubigny, Denis, Gauguin, Israëls, Jongkind, Manet, Mauve, Millet, Monet, Pissarro, Puvis de Chavannes, Redon, Seurat, Signac, Toulouse-Lautrec, van Dongen a von Stuck.

## Referencie


Kategória:Múzeá v Holandsku
Kategória:Kultúra v Amsterdame
Kategória:Vincent van Gogh
TAM

**TAM** môže byť skratka pre:
* slovinského výrobcu autobusov, pozri Tovarna avtomobilov Maribor
* slovenskú správcovskú spoločnosť, pozri Tatra Asset Management
* ISO kód oblasti Ruskej federácie, pozri Tambovská oblasť 
* brazílsku leteckú spoločnosť, pozri TAM Linhas Aéreas
* argentínsky tank, pozri Tanque Argentino Mediano
Tovarna avtomobilov Maribor

right|thumb|TAM 232 A 116 M v Bratislave

**Tovarna avtomobilov Maribor** bol slovinský komerčný výrobca vozidiel v Maribore. Spoločnosť bola založená v roku 1947, po druhej svetovej vojne sa stala vedúcou spoločnosťou vo svojom odvetví v bývalej Juhoslávii. V 80. rokoch sa objavili finančné problémy a v roku 1996 zanikla. V roku 2001 vznikla spoločnosť Tovarna vozil Maribor (TVM), ktorá sa javí ako jej pokračovateľ.

## Typy
* TAM 260 A 180 M (kĺbové vozidlo)
* TAM 272 A 180 M (kĺbové vozidlo)
* TAM 232 A 116 M (sólo vozidlo)

## Vozidlá jazdiace na Slovensku

Najčastejšie sa stretnete s vozidlami od firmy TAM BUS v Bratislave, kde dopravný podnik začiatkom 90. rokoch 20. storočia začal uvažovať o obnove vozidlového parku. Vozidlá Tam Bus v tej dobe spĺňali ekologické parametre a tak sa nimi čiastočne obnovil vozidlový park. Slovinská firma plánovala výstavbu závodu na výrobu autobusov aj v Bratislave. V roku 1997 mal začať produkovať prvé autobusy a ročne by vyrábal tento závod do 200 kusov. Nakoniec pre finančné ťažkosti firmy sa tento zámer neuskutočnil. Vozidlá firmy (TVM) neprevádzkuje ani jeden dopravný podnik na Slovensku. A to aj preto lebo vozidlá od TVM nie sú v mestskej verzii, ale len turistickej, medzimestskej a letiskovej úprave.

**Bratislava**
* TAM 260 A 180 M - 1 kus
* TAM 272 A 180 M - 34 kusov
* TAM 232 A 116 M - 1 výstavný kus, 10 kusov (pôvodne určené pre DP Teplice)

**Banská Bystrica**
* TAM 272 A 180 M - 1 kus, od júna 2008 odpredaný DPB

**Košice**
* TAM 272 A 180 M - 1 kus

**Prešov**
* TAM 272 A 180 M - 4 kusy

## Iné projekty

## Externé odkazy
* Oficiálne stránky

Kategória:Podniky v Slovinsku
Kategória:Výrobcovia autobusov
Stedelijk Museum

**Stedelijk Museum** (doslova **Mestské múzeum**) je galéria moderného a súčasného výtvarného umenia nachádzajúca sa v holandskom Amsterdame na námestí Museumplein.

## Zbierka
V galérii Stedelijk Mueum sú zastúpené všetky hlavné prúdy moderného umenia. Výtvarní umelci klasickej moderny, ako napríklad  (Pablo Picasso, Claude Monet, Pierre Auguste Renoir, Paul Cézanne, Vasilij Kandinskij, Marc Chagall), či (Piet Mondrian, Theo van Doesburg a Gerrit Rietveld) patriaci k hnutiu De Stijl, rovnako ako Karl Appel, Constant a Corneille patriaci k hnutiu  CoBrA . Kazimir Malevič je zastúpený 29 obrazmi. Zbierka SM obsahuje aj diela nemeckého expresionizmu, amerického pop artu, video artu (Nam June Paik, Bruce Nauman), Arte Povera, súčasných Nemckých výtvarných umelcov  (Reinhard Mucha, Anselm Kiefer, Georg Baselitz, Markus Lüpertz, A. R. Penck)  a aktuálne britské umenie (Gilbert & George, Damien Hirst).

## Iné projekty

## Externé odkazy
* Stedelijk Museum 

Kategória:Múzeá v Holandsku
Kategória:Kultúra v Amsterdame
Parameter

**Parameter** je veličina charakterizujúca systém alebo proces, napr. stav, typická vlastnosť, charakteristická veličina, merateľná charakteristika, hodnota, veličina výkonu, úroveň, veličina majúca stálu hodnotu.

Napr. parameter auta (farba, rýchlosť, zrýchlenie, spotreba), parameter kábla (priemer, materiál, elektrický odpor, dĺžka)

Matematicky dané parameter je konštanta, ktorá sa mení.

Kategória:Matematika
Kategória:Fyzika
Dimenzovanie

**Dimenzovanie** je dávanie niečomu správnu či vyhovujúcu dimenziu či rozmer.

V technickej praxi sa týmto výrazom označuje určenie takých rozmerov výrobku alebo zariadenia, aby vyhovovali účelu, na ktorý sú navrhnuté. Napr. dimenzovať most znamená určiť jeho parametre tak, aby vyhovoval zaťaženiu, pre ktoré je určený.

Kategória:Technické výpočty
Osrednjeslovenska regija

right|thumb|Osrednjeslovenska regija s číslom 7

**Osrednjeslovenska regija** (doslova *Strednoslovinský región*) je jedna zo štatistických administratívnych jednotiek Slovinska. V roku 2005 tu žilo 500-tisíc obyvateľov. Nachádza sa v centrálnej časti Slovinska a leží tu hlavné mesto Ľubľana.

Kategória:Slovinsko
Laran

**Laran** bol v etruskej mytológii boh vojny. Zobrazovali ho ako nahého, mladého muža s helmou a oštepom. Laranovou ženou bola Turan.

## Pozri aj
*Etruská mytológia
*Etruskovia

Kategória:Etruskí bohovia
Kategória:Etruské náboženstvo
Fábregas

**Fábregas** je priezvisko, ktoré môže mať aj:

*Francesc Fàbregas Soler, futbalista - Arsenal FC
*Francisco Fábregas, hokejový hráč
*José María Pinilla Fábrega, Prezident Panamy (1968 - 1969)
Turan (mytológia)

**Turan** bola v etruskej mytológii bohyňa lásky a života, patrónka mesta Velch.  V umení sa väčšinou zobrazuje ako mladé dievča s krídlami.  Holuby a čierne labute boli jej posvätné zvieratá. Bytosti, ktoré ju sprevádzali sa nazývali Lasy (sing. Lar).

Bola totožná s rímskou Venušou a s gréckou Afroditou. Jej meno je odvodené z etruského slova *turan* "vládnuť".

## Pozri aj
*Etruská mytológia
*Etruskovia
*Venuša (bohyňa)
*Afrodita

Kategória:Etruskí bohovia
Kategória:Etruské náboženstvo
Nova Gorica

thumb|Nova Gorica
right|thumb|Poloha

**Nova Gorica** () je mesto v Slovinsku na západe krajiny pri hranici s Talianskom. Má rozlohu 309 km², v meste žije 13 852 obyvateľov, s predmestiami 22-tisíc a v celej obci 35 640. Je to nové mesto, postavené v roku 1948, kedy parížska mierová zmluva vytvorila novú hranicu medzi bývalou Juhosláviou a Talianskom, čím sa mesto Gorizia ocitlo mimo Juhoslávie.

## Iné projekty


Kategória:Mestá v Slovinsku
Turms

**Turms** bol v etruskej mytológii totožný s gréckym Hermesom, bohom obchodu.

## Referencie

## Pozri aj
* Etruská mytológia
* Etruskovia
* Hermes (boh)

Kategória:Etruskí bohovia
Kategória:Etruské náboženstvo
Gorica

**Gorica** () je talianske historické mesto v regióne Furlansko-Júlske Benátky, v provincii Udine na úpätí Álp. 

Do roku 1918 to bola metropola rakúskej korunnej krajiny Kniežacie grófstvo Gorica a Gradisca, a mala zároveň postavenie štatutárneho mesta. Po skončení prvej svetovej vojny mesto i s celou korunnou krajinou získalo  Taliansko. V roku 1947 bolo mesto na základe Parížskej zmluvy rozdelené medzi Juhosláviu, ktorá získala malú čať na východe a začlenila ju do Slovinska (tu bolo vybudované nové mesto Nova Gorica), a Taliansko, ktorému zostala väčšina pôvodného mesta.

## Osobnosti mesta
* Karol X. (* 1757 - † 1836), francúzsky kráľ 
* Carlo Rubbia (* 1934, taliansky časticový fyzik, nositeľ Nobelovej ceny 

## Partnerské mestá
*  Klagenfurt am Wörthersee, Rakúsko
*  Lienz, Rakúsko
*  Venlo, Holandsko
*  Zalaegerszeg, Maďarsko

## Referencie

## Iné projekty

## Externé odkazy
* oficiálna stránka 

Kategória:Mestá v regióne Furlansko-Júlske Benátky
Turan

**Turan** môže byť:

*etruské božstvo, pozri Turan (mytológia)
*maďarský tank, pozri Turan (tank)
*ruské mesto, pozri Turan (mesto)
*priezvisko
** Tibor Turan (* 1962), slovenský hokejista
Kábel

thumb|viacvodičový telefónny kábel
**Kábel** je jeden alebo viacero drôtov (vodiča) v jednom zväzku. Zväzok sa dá vytvoriť obkrútením alebo spoločným obalom (napr. izoláciou). Kábel môžu tvoriť aj nekovové materiály (optický kábel). 

* Forma kábla vytvoreného s cieľom prenosu mechanickej energie sa nazýva lano (oceľové lano ...). Osobitný druh kábla na prenos mechanickej energie je bowden.
* Kábel s cieľom prenosu elektrickej energie alebo elektrických signálov nazývame elektrický kábel. 
* Elektrický kábel obsahujúci elektrické aj mechanické žily (pramene) nazývame samonosný kábel.
* Elektrický kábel slúžiaci na prenos údajov nazývame dátový kábel.

Vnútorné žily kábla môžu tvoriť samostatné (plné) drôty alebo lanká (vytvárajú sa obkrúcaním niekoľkých tenkých drôtov okolo seba). Lanko je voči mechanickému namáhaniu odolnejšie (naťahovanie, ohýbanie, krútenie), ako samostatný drôt.

Na prenos elektrickej energie sa jednotlivé žily kábla navzájom izolujú (izolácia - vrstva zvyčajne s vysokým elektrickým odporom, nevodivá najčastejšie z rôznych druhov plastu). Izolácia chráni kábel elektricky a mechanicky. Vonkajšia izolácia proti mechanickému poškodeniu na veľmi namáhané káble sa nazýva pancier (zvyčajne kovový obal). Izolácia kábla zabraňujúca vysokofrekvenčnému rušeniu alebo vyžarovaniu sa nazýva tienenie (tvorí ju opletenie drôtenou sieťovanou alebo kovovou fóliou).

Káble sa vyrábajú v rôznych formách a úpravách, podľa spôsobu ich použitia. Viazané, pletené, krútená dvojlinka, súmerné (koaxiálne).... Druhy káblov nesú zvyčajne názov podľa použitia (telefónny, sieťový, vysokofrekvenčný, silový ...)

## Iné projekty
Manažérsky informačný systém

**Manažérsky informačný systém** (**MIS**) možno definovať ako informačný systém na manažérskom stupni riadenia organizácie, ktorý slúži funkciám plánovania, kontroly a rozhodovania poskytovaním pravidelných prehľadov a hlásení o výnimočných situáciách. Tieto systémy využívajú funkcionalitu BI systémov.
 
Manažérsky informačný systém je systém pozostávajúci zo zamestnancov, technických a programových prostriedkov na zabezpečenie zhromažďovania, prenosu, ukladania, výberu, spracovania, distribúcie a prezentácie informácií pre potrebu rozhodovania tak, aby riadiaci pracovníci mohli vykonávať svoje riadiace funkcie vo všetkých zložkách riadiaceho systému.

## Zložky MIS
Zložky informačného systému sú:
* podsystém zhromažďovania údajov: 
** Z hľadiska miesta vzniku a miesta zhromažďovania údajov rozlišujeme: 
*** **centralizované zhromažďovanie**: prvotné doklady sa odovzdávajú na záznam mimo podniku, 
*** **decentralizované zhromažďovanie**: údaje z prvotných dokladov sa zaznamenávajú priamo v podniku, resp. v mieste ich vzniku,
* podsystém prenosu údajov: 
** predstavuje fyzický alebo elektronický prenos na miesto uchovania alebo spracovania,
* podsystém pamätania a uchovávania údajov (databáza)
* podsystém výberu údajov: 
** výber údajov z príslušného pamäťového média na spracovanie,
* podsystém spracovania údajov: 
** zabezpečuje funkčné spracovanie a aktualizáciu údajov, ich agregáciu, výpočty. Výsledkom sú výstupné informácie,
* podsystém prezentácie a distribúcie: 
** zabezpečuje prezentáciu informácií vo vhodnej forme a ich prenos na príslušné riadiace miesta v určenom čase.

Kategória:Informačné systémy
Kategória:Riadiace systémy
Kategória:Teória rozhodovania
Selvans

**Selvans** bol v etruskej mytológii boh lesov, príbuzný s rímskym Silvanom.

## Pozri aj
*Etruská mytológia
*Etruskovia
*Silvanus (mytológia)

Kategória:Etruskí bohovia
Kategória:Etruské náboženstvo